Daily View – (P.M.) – บล.กสิกรไทย
Daily View - (P.M.) - บล.กสิกรไทย
12 พ.ค. 2559

เดินเกมกลยุทธ์บ่าย
สรุปภาวะตลาดเช้า
– SET Index ปรับเพิ่มขึ้น 1.55 จุด (0.11%) ปิดภาคเช้าที่ 1,391.68 จุด ด้วยมูลค่าการซื้อขาย 22,571.49 ลบ.
– Most Positive Impact: PTT (0.90 จุด) U (0.59 จุด) CPF (0.40 จุด)
– Most Negative Impact: SCB (-0.71 จุด) KBANK (-0.63 จุด) CPALL (-0.47 จุด)
 
แนวโน้มตลาดบ่าย
– ตลาดโดยภาพรวมยังดูคึกคัก หุ้นผลประกอบการดีๆหลายตัววิ่งกันแทบคลั่ง เช่น TKN ซิ่ง แรงจนคนตกรถต้องร้องขอชีวิตกันเลยทีเดียว
– การประชุมของคณะกรรมการนโยบายการเงิน (กนง.) บ่ายนี้คาดว่าจะยังคงอัตราดอกเบี้ยไว้ที่ระดับ 1.50% กลุ่มธนาคารฯ ซึ่งลงมาหนักรับข่าวการลดดอกเบี้ย MLR MRR และ MOR ไปมากในช่วงที่ผ่านมา รวมถึงวันนี้ก็น่าจะมีการเคลื่อนไหวที่ดีขึ้น
– ที่ต้องระมัดระมัดระวังคือการเคลื่อนไหวของนักลงทุนต่างประเทศ โดยเฉพาะการเริ่ม Short สุทธิใน SET50 Futures มา 4 วันติดต่อกันกว่า 2.6 หมื่นสัญญา จนทำให้สถานะ Long ที่เปิดสะสมไว้ตั้งแต่ต้นปีจากระดับ 1.5 แสนสัญญาลดลงมาเหลือ 1.32 แสนสัญญา หากนักลงทุนต่างประเทศยังคงเดินหน้า Short สุทธิอย่างต่อเนื่องด้วยปริมาณที่มีนัยสำคัญ จะเป็นการชี้นำการขายในตลาดหุ้นได้ ซึ่งจะเริ่มเห็นได้จากการขายสุทธิ 9 จาก 10 วันที่ผ่านมาด้วยยอดขายสะสม 6.9 พันล้านบาท และทำให้ยอดซื้อสุทธิตั้งแต่ 15 ก.พ.5- ปัจจุบัน เหลือ 2.38 หมื่นล้านบาท
– SET Index มีแรงแอบขายใส่เรื่อยๆ บ่ายนี้ต้องรอดูว่าจะลงต่ำกว่า 1,388 จุดหรือไม่ หากต่ำกว่าระดับนี้คาดว่าจะทำให้ SET ต้องวนลงมาที่ 1,384 จุดอีกครั้ง
– หุ้นแนะนำ: COM7 TVO RS IVL
– หุ้นเก็งกำไรระยะสั้น: FSMART เป้าทำกำไรที่ 15.40 บาท ตัดขาดทุนที่ 14.40 บาท
 
Alternative Trading :
– SET50 Futures : S50M16 รอ Follow Short เมื่อดัชนีลงต่ำกว่า 874 เป้าหมายทำกำไร 861 บาท
– Single Stock Futures : สถานะ Long IVLM16 ที่ 28.25 บาท ซึ่งเปิดได้ตามกลยุทธ์ KS Derivative เช้าวันนี้ ให้ถือต่อลุ้นทำกำไรที่ 31 บาท
– BTS11C1609A : สถานะ Long BTS11C1609A ที่ 0.62 บาท ถือต่อโดยมีเป้าทำกำไรที่ 0.72 บาท ตัดขาดทุน 0.57 บาท